צחי הלוי

צחי הלוי (נולד ב-12 במרץ 1975) הוא שחקן, זמר ומוזיקאי ישראלי. זוכה פרס אופיר לשחקן המשנה הטוב ביותר לשנת 2013 על תפקידו בסרט "בית לחם".

ביוגרפיה
הלוי נולד בפתח תקווה. עד גיוסו לצבא התגורר במדינות שונות, בשל עבודתו של אביו במוסד. מכיוון שמשפחתו התגוררה אז בשליחות מחוץ לישראל, הוא התגייס לצה"ל כחייל בודד. את שירותו עשה ביחידת שמשון ומאוחר יותר, כקצין בדובדבן.

מאז סוף שנות ה-90 של המאה ה-20, הוא מתגורר בתל אביב.

נישא לראשונה לרקדנית והכוריאוגרפית הישראלית-קנדית אונה הולברוק, ולהם בן משותף.

ב-10 באוקטובר 2018 נישא בשנית לאשת התקשורת הערבייה לוסי אהריש; לאחר כארבע שנות זוגיות, שנשמרה בסוד מחשש להתנכלויות גזעניות משני הצדדים. במרץ 2021 נולד בנם הבכור, ואהריש סיפרה שהם בחרו לרשום אותו כ"ללא-דת".

הלוי מתנדב בעמותה התומכת ביחידה שבה עשה את שירותו הצבאי, דובדבן, והתנדב למילואים במהלך "מלחמת חרבות ברזל" במסגרת פעילות פלוגות משמר הגבול במלחמה.

הלוי לחם ב-7 באוקטובר 2023 בהתנדבות כלוחם מילואים. הוא נשלח לכפר עזה כדי להכווין לוחמי יהל"ם ולסייע בהצלת משפחות שנקלעו למצב חירום. הוא פעל על בסיס מידע שהגיע אליו ממשפחות שזעקו לעזרה, והצליח להציל חיים רבים. בין היתר חילץ תחת אש את משפחתה של מתן גנדלמן שהסתתרה בממ"ד מפני מחבלים. הלוי קיבל את מיקום המשפחה מאשתו, לוסי אהריש, ויחד עם צוותו הצליחו לחלצם.

בשנת 2025 הנחה את טקס הזיכרון הלאומי של משפחות 7 באוקטובר.

 קריירה 
מוזיקה
משנת 1999 הלוי חבר בהרכב המוזיקלי "מיומנה". הוא התפרסם לראשונה בשנת 2012 כאשר התמודד בעונה הראשונה של תוכנית המציאות המוזיקלית "The Voice ישראל" בערוץ 2 של רשת, בנבחרת של שלומי שבת. הלוי אומנם העפיל עד לגמר התוכנית, אך נופה בסיבוב השני של הגמר הגדול.

לאחר ההשתתפות בתוכנית החל לעבוד על אלבום הבכורה "כיוונים", שראה אור בשנת 2012, וכלל את הסינגלים "האחת" ו"החיילים רצים".

בשנת 2013 השתתף בפרויקט "מעמק עכור לפתח תקווה" לכבוד חגיגות 135 שנה לפתח תקווה שיזם אריה ימיני, במסגרתו הלחין ושר את השיר "מעמק עכור" של המשוררת פנינה אליאני-שורוק.

בשנת 2014 כתב את המילים וביצע את השיר "Petit Roi" בצרפתית שהולחן על ידי עידן רייכל במסגרת שיתוף הפעולה שלו עם הרכב הפרויקט של עידן רייכל.

ב-21 ביוני 2015 הוציא סינגל – קאבר של השיר הערבי "תַמַלִי מַעַאכּ" (تملي معاك; ביצוע במקור – עמר דיאב, לחן – שריף), שביצע לפני כן גם במהלך צילומי הסדרה "פאודה".

באפריל 2016 פרסם את הסינגל "חיבוק אחד נוסף", מתוך הפרויקט "משא הגעגועים", המוקדש כולו לדור ניצולי השואה.

ב-1 במרץ 2024 הוציא הלוי ביחד עם נדב יעיש ואיתן חיניץ, חיילי מילואים של יחידת דובדבן, גרסת כיסוי לשיר "בלי לומר מילה" מתוך האלבום "מחכים למשיח" של שלום חנוך. על היוזמה לביצוע השיר סיפר הלוי: .

משחק
שמאל|ממוזער|צחי הלוי (משמאל) ויובל שרף מנחים את טקס פרסי אופיר לשנת 2019

במהלך השנים שיחק הלוי במספר סרטים, סדרות והצגות. בשנת 2012 השתתף במופע "איש חסיד היה", מופע בשיתוף של תיאטרון חיפה הוא שיחק בתיאטרון הבימה במחזות הזמר "שלמה המלך ושלמי הסנדלר" ו"טקסי".

בשנת 2013 שיחק בסרט הקולנוע "בית לחם", שזכה בפרס סרט הקולנוע הטוב ביותר בטקס פרס אופיר 2013. בסרט זה גילם את דמותו של רזי, וזכה על תפקיד זה בפרס אופיר לשחקן המשנה הטוב ביותר. בשנת 2014 שודרה ב-HOT3 סדרת הדרמה "מתים לרגע", שבה הוא שיחק את דמותו של שלומי דדון, לצד אגם רודברג, יובל סגל ועוד. באותה שנה, החל לשחק גם בסדרת המתח של HOT3 "בתולות", בתפקיד חיים טולדנו, לצידם של מגי אזרזר וששון גבאי.

בשנים 2015–2018 שיחק בתור נאור בסדרה "פאודה" של yes, בשתי עונותיה הראשונות. בנוסף ב-2015–2018 השתתף בתפקיד לירון חרירי בסדרה "המדרשה". בהמשך שיחק בסרט הקולנוע "המילים הטובות" של שמי זרחין, ובמחזמר "הזמיר" פרי עטו של נועם חורב.

בשנת 2016 שיחק בסדרת הטלוויזיה "בני ערובה" בערוץ 10.

בשנת 2017 החל לשחק בסדרה הדרמה "פולמון" בהוט בידור ישראלי.

ב-2018 השתתף בסרט "בית בגליל". ובסרט הבריטי-אמריקאי "מריה מגדלנה" בכיכובה של רוני מארה.

כיכב בסרט הקולנוע הסאטירי "המוסד" של אלון גור אריה, בתור הסוכן גיא מורן, שיצא לאקרנים בקיץ 2019.

ב-2019 שיחק גם בקומדיה "אול אין", בדרמה "הד", וכן בסרטם של חנן סביון וגיא עמיר "מחילה". שיחק גם בסרט המלחמה האמריקאי "ג'ארהד: חוק השבות", שצולם בחלקו בישראל לצידם של רוברט פטריק ואמורי נולסקו והישראלים יעל איתן, אורי פפר ולירון לבו. כמו כן שיחק בסרט "הסוסיתא של הרצל".

בשנת 2019 השתתף בסדרת הנוער "פוראבר" בתור ניקולא גלסאז' אשר שודרה בערוץ TeenNick למנויי הוט, באותה שנה גילם את השוטר גבריאל בסדרה "ביום שהאדמה רעדה" בקשת 12, לצד שלום מיכאלשווילי ונדב נייטס.

ביולי 2019 החל לככב בתפקיד ניק במחזמר "פלאשדאנס", המוצג בתיאטרון תל אביב.

בשנת 2020 גילם את שלומי אלון, בעלה של אתי אלון, במיני-סדרה "אתי אלון - האישה שגנבה 250 מיליון" בקשת 12, ומבוססת על פרשת המעילה בבנק למסחר.

באותה שנה השתתף בשעשועון הריאליטי "הזמר במסכה", בתור התרנגול, וסיים במקום הראשון.

בנוסף ב-2020, החל לשמש כפרזנטור וכדוגמן של רשת האופנה הישראלית "GOLF", לצד יעל גולדמן.

בשנים 2021–2023 שיחק בתפקיד אלון שנהב, קצין בילוש בסדרת הדרמה-מתח "השוטרים" בקשת 12, המבוססת על פרשת השוטרים הנוקמים. באותה שנה שיחק בתפקיד עמוס אבוקסיס בסדרה הסאטירה "מותק בול באמצע" בכאן 11. באפריל החל לשחק בתפקיד קובי פליסיאן בסדרה "ישמח חתני". ביוני באותה השנה החל לשחק גם בעונה השנייה של הסדרה "פמת"א" של תאגיד השידור.

בשנת 2023 שיחק בסרט הפעולה האמריקאי "המהנדס"  של הבמאי הישראלי דני א. אביכזר וגילם בכיר בארגון המדינה האסלאמית בסרט הפעולה ההודי "לכודה".

בשנת 2024 חזר לגלם את דמותו של גיא מורן בסרט הקצר "המוסד: ברית ואף מילה". באותה שיחק בסרט הפעולה הארגנטינאי "Jaque Mate" לצדם של מגי סיוונטוס ובנחמין אמדאו. בנוסף באותה השנה גילם את דמותו של שריקי בסרט "מזל חתולה".

בשנת 2025 שיחק בתפקיד מולי כהן בסדרת הדרמה של yes ״אל עצמי״.

בשנת 2026 שיחק בתפקיד יגאל בסדרת הדרמה קומית ״כל האימהות משקרות״.

 פילמוגרפיה 
שנהפרויקטדמותהערותקולנוע וסרטים2013בית לחםרזי2015המילים הטובותריקי2017בית בגלילזיושיפוציםאדםסרט סטודנטים2018הסוסיתא של הרצליוסי בן יוסףהדשיהמלאךמועמר קדאפיסרט טלוויזיה2019אול איןיקי ראובניהמוסדגיא מורןמחילהעזרא2020לילה בחיפהגיל2022מלכה - סיפורה של לינור אברג'ילשלמה נורסרט טלוויזיההשתיקהנריהמוסד מת מצחוק2023כולם מחכים רק ליגדי הרושהמהנדס גיליסרט טלוויזיהלכודהאסדסרט הודי אמצע החייםיונתן2024המוסד: ברית ואף מילהגיא מורןסרט קצרמזל חתולהשריקיJaque Mateלאייר2025לוחמתליאורסרט סטודנטיםטלוויזיה וסדרות2012The Voice ישראלמתמודד2014–2017מתים לרגעשלומי דדון/נתי קוריאט2014–2019בתולותחיים טלדנו2015–2018פאודהנאור ברזניהמדרשהלירון חרירי2016בני ערובהשייח'2017–2018פולמוןברוך שילה2018האוצר שלנויואבתפקיד אורח2019האחיות המוצלחות שליגדיתפקיד אורחביום שהאדמה רעדהגבריאל2020אתי אלון - האישה שגנבה 250 מיליוןשלומי אלון
(בעלה של אתי אלון)2021מותק בול באמצעעמוס אבוקסיסישמח חתניקובי פליסיאןפמת"איואב זמירמחובריםבתור בעלה של לוסי אהריש2021–2023השוטריםאלון שנהב2025אל עצמימולי כהן2026כל האימהות משקרותיגאל

דיסקוגרפיה

קישורים חיצוניים




 יובל אראל, צחי הלוי שומר על הכיוון, בבלוג של יובל אראל, 15 בדצמבר 2014











הערות שוליים

קטגוריה:שחקני קולנוע וטלוויזיה ישראלים
קטגוריה:מתמודדי The Voice ישראל
קטגוריה:זמרים ישראלים
קטגוריה:שחקני תיאטרון ישראלים
קטגוריה:שחקני מחזות זמר ישראלים
קטגוריה:זוכי פרס אופיר: שחקן המשנה הטוב
קטגוריה:זמרי פופ ישראלים
קטגוריה:זמרי רוק ישראלים
קטגוריה:זמרי מוזיקה מזרחית ישראלים
קטגוריה:משתתפי הזמר במסכה (תוכנית טלוויזיה ישראלית)
קטגוריה:זוכים בתוכניות מציאות ישראליות
קטגוריה:פתח תקווה: אישים
קטגוריה:פתח תקווה: מוזיקאים
קטגוריה:לוחמי יחידת דובדבן
קטגוריה:חיילי צה"ל במלחמת חרבות ברזל
קטגוריה:ישראלים שנולדו ב-1975